Yuva Haryana
Chandigarh, 28 Nov, 2019
हरियाणा में भाजपा- जजपा गठबंधन के बाद दोनों पार्टियों के घोषणा पत्र पर काम करने के लिए न्यूनतम साझा कमेटी का गठन किया गया था। इस प्रोग्राम को लेकर अनिल विज की अध्यक्षता में 5 सद्सयीय कमेटी का गठन किया गया था। गठबंधन के एक महीने बाद कॉमन मिनिमम प्रोग्राम की पहली बैठक आज होने जा रही है। बता दें कि अनिल विज की अध्यक्षता में यह बैठक चंडीगढ़ सिविल सचिवालय में गृहमंत्री के कार्यालय में होगी। यह बैठक आज दोपहर तीन बजे शुरु होगी। जानकारी के अनुसार भाजपा प्रदेश में वृद्धावस्था, विधवा व दिव्यांग पेंशन में बढ़ोतरी पर जजपा से काफी हद तक सहमत है। जजपा द्वारा किए गे कुछ वादे ऐसे है जिन्हें टुकड़ों में पूरा करने का रास्ता निकाला जाएगा। साथ ही जितनी पेंशन की घोषण जेजेपी की ओर से की गई थी उसकी बढ़ोत्तरी भी शायद पहले चरण में संभव ना हो। वहीं भाजपा निजी सेक्टर की नौकरियों में हरियाणा मूल के युवाओं को 75 प्रतिशत आरक्षण देने के जजपा के वादे पर पहले ही दिन से सहमत है। क्योंकि इस बार भाजपा ने 90 प्रतिशत स्थानीय युवाओं को रोजगार देने वाली प्राइवेट कंपनियों व उद्योगों को प्रोत्साहन देने का वादा किया हुआ है।
न्यूनतम साझा कार्यक्रम की इस बैठक में भाजपा काटे से अनिल विज के अलावा शिक्षा मंत्री कवंर पाल गुर्जर व ओपी धनखड़ मौजूद रहेंगे। वहीं जजपा की ओर से इस बैठक में राज्य मंत्री अनूप धानक व पूर्व विधायक राजदीप फौगाट मौजूद रहेंगे। कमेटी की पहली बैठक में राज्य के एडवोकेट जनरल बलदेव राज महाजन तथा वित्त विभाग के अधिकारियों को भी बुलाया गया है। मिली जानकारी के मुताबिक एडवोकेट जनरल को बैठक में बुलाया गया है ताकि वही घोषणाओं को लागू करने से पहले आने वाली दिक्कतों के बारें में जान सके। वित्त विभाग के अलावा मुख्य सिचव टीवीएसएन व उनकी टीम को भी इस बैठक में आमंत्रित किया गया है। बीजपी ने चुनावी घोषणा पत्र बनाने के लिए ओपी धनखड़ की अध्यक्षता में कमेटी का गठन किया था। जिसके वजह से ओपी धनखड़ को बतौर कमेटी सदस्य शामिल किया गया है।